Namiq Məmmədov (ictimai xadim)

Namiq Məsim oğlu Məmmədov () — Azərbaycanlı iş adamı, mesenat, ictimai xadim. "Caspel" MMC şirkətinin idarə heyətinin sədri. İctimai Televiziya və Radio Yayımları Şurasının üzvü (2009–2015), "Tərəqqi" medalı laureatı (2014).

 Həyatı 
Namiq Məmmədov 1 fevral 1976-cı ildə Ermənistan SSR–in Quqark rayonunun Arçut kəndində (tarixi Qərbi Azərbaycanın Pəmbək mahalı) müəllim ailəsində anadan olmuşdur.

Azərbaycanlıların Ermənistandan deportasiyası nəticəsində 1988-ci ildə doğulduğu kənddən ailəsi ilə birlikdə Bakı şəhərinə köçmüşdür.

 Təhsili 
Namiq Məmmədov 1983–1988-ci illərdə M. F. Axundov adına Arçut kənd orta məktəbində, 1988–1992-ci illərdə Bakı şəhəri 115 nömrəli tam orta məktəbdə oxumuş, 1992–1993-cü illərdə isə Bakı şəhərindəki 43 saylı Gənc İstedadlar Liseyində məktəb təhsilini başa vurmuşdur.

1993-cü ildə Xəzər Universitetinin "İqtisadiyyat və İdarəetmə" fakültəsinə daxil olmuş, sonradan köçürmə yolu ilə ali təhsilini Azərbaycan Dövlət İqtisad Universitetində "Mühəndis İqtisadiyyatı və İdarə olunması" fakültəsində davam etdirmiş, 2003-cü ildə ali təhsilini bitirmişdir.

2004–2008-ci illərdə Bakı Dövlət Universitetinin hüquq fakültəsində təhsilinə davam etmiş, oranı hüquqşünas ixtisası üzrə bitirmişdir. Daha sonra O. Y. Kutafin adına Moskva Dövlət Hüquq Universitetində (MDHU) hüquq təhsili almışdır.

Hal-hazırda hüquq üzrə fəlsəfə doktoru (Phd) səviyyəsində təhsilini davam etdirir. 4 elmi məqaləsi nəşr edilmişdir.

"Rusiya Federasiyasında və Azərbaycan Respublikasında elektron hökumətin fəaliyyətinin məlumat-hüquqi təminatı (müqayisəvi-hüquqi araşdırma)" mövzusunda elmi dissertasiya üzərində işləyir.

Azərbaycan, rus, türk və ingilis dillərində sərbəst danışır.

 Əmək fəaliyyəti 
 1992-ci ildə "Marko Computer Technologies" şirkətində elektron hesablama maşınlarının (EVM) nizamlayıcısısı.
 1999-cu il həqiqi hərbi xidmətdən sonra "Caspian American Telecom" birgə müəssisəsində satış üzrə menecer.
 2000-ci il "Caspian American Telecom" satış və marketinq departamentinin müdiri.
 2001–2002-ci illərdə "R. I. S. K." elm-istehsalat şirkətində satış üzrə məsul menecer.
 2002–2005-ci illərdə "Caspian Electronics" şirkətində baş menecer.
 2005-ci ildə "Caspel" MMC şirkətində baş direktor.
 2008-ci ildən hal-hazıra kimi isə beynəlxalq holdinq olan "Caspel" MMC şirkətində İdarə Heyətinin sədri.

 Nailiyyətlər 
300px|thumb|right|Azərbaycan Prezidenti İlham Əliyev və Namiq Məmmədov (Oğuz-Qəbələ-Bakı su borusunun açılışı. 28 dekabr 2010)
300px|thumb|right|İlham Əliyev Minskdə Azərbaycan Ticarət Evində (ən sağda Namiq Məmmədov) (19 noyabr 2018)
Namiq Məmmədovun rəhbərliyi altında bir sıra mühüm layihələr həyata keçirilmişdir. O cümlədən:
 Proqram təminatı xətləri hazırlanıb tətbiq edilmişdir. Bu, biznes-proseslərin avtomatlaşdırılması, rəqabətli üstünlüklərin yaradılması və müəssisələrin idarəedilməsinin effektivliyinin əhəmiyyətli dərəcədə artırılması yollarının əldə edilməsinə imkan vermişdir.
 "Caspel APP" ("CLAPP") proqram xətti Azərbaycanın bir çox kommersiya, maliyyə müəssisə və təşkilatlarında və dövlət qurumlarında müvəffəqiyyətlə tətbiq edilmişdir.
 Azərbaycanın bir neçə şəhəri arasında fibro-optik kommunikasiya xətləri çəkilmişdir. Ümumilikdə bu, Azərbaycanda kommunikasiya sisteminin keyfiyyətinin artırılmasına imkan vermişdir.
 Həyata keçirilmiş layihələrdən biri də respublikada fəlakətə-davamlı ehtiyat sistemlərinin yaradılmasıdır. Azərbaycanın müxtəlif seysmik aktiv zonalarında quraşdırılmış bu sistem, həm əməliyyat sistemi kimi, həm də məlumatların qorunub saxlanması sistemi kimi fəaliyyət göstərir ki, bu da dövlət maliyyə və kommersiya institutlarının fasiləsiz işləməsinə imkan verir.
 Yaradıcı mühəndis qrupu tərəfindən Azərbaycan Respublikası Vergilər Nazirliyi üçün "Vahid pəncərə" sistemi işlənib hazırlanmışdır. Bu sistem artıq bir neçə ildir ki, uğurla fəaliyyət göstərməkdədir. Azərbaycanın minlərlə sahibkar və iş adamı tətbiq edilmiş sistemin üstünlüklərini qiymətləndirməyə imkan qazanmışdır.
 Su hövzələrində və çaylarda suyun səviyyəsini avtomatik qaydada nizamlayan unikal sistemlər tətbiq edildi. Bu zaman şlüz qapılarının yuxarı qaldırılma və aşağı salınmasını nizamlayan yeni həllər işləndi, müasir mühərriklərin quraşdırılması və diaqnostikası həyata keçirildi. Köhnə güc kabellərinin yeniləri ilə əvəz edilməsinin və güc kontaktorları üçün hermetik şkafların qoyulması nəticəsində su bəndinin əməkdaşlarının şlüz qapılarında və dispetçer otağında elektrik cərəyanı ilə vurulmaları ehtimalı azaldı. Bütün bunlar keyfiyyətin və təhlükəsizlik texnikasının beynəlxalq standartlarına müvafiq halda yerinə yetirildi. Bununla da daşqınların qarşısının alınmasında əhəmiyyətli nailiyyətlər əldə edilmiş oldu.
 "Oğuz-Qəbələ-Bakı" su borusu xəttinin çəkilişi zamanı su kəməri sisteminin əsas borusunun tam avtomatlaşdırılması həyata keçirildi, su sərfiyyatını ölçən, səviyyəölçənlər və həmçinin təzyiq və temperatur ötürücüləri sistemi quraşdırıldı. Həmçinin, su kəmərinin bütün uzunluğu boyunca optik-lifli kabel sistemi çəkildi, sistemin mərkəzləşdirilmiş qaydada idarə edilməsi üçün SCADA nəzarət sistemi quruldu. Bütün bu layihə Azərbaycan Prezidenti İlham Əliyevə uğurla təqdim edildi.
 Namiq Məmmədov ilk rəqəmsal bank olan Zamzam bankın müşavirlərindən biridir. N. Məmmədov Zamzam bankda strateji tərəfdaşlığın inkişafına cavabdeh olan məsul şəxsdir, hansı ki, vergi mərkəzinin tətbiqi bura daxildir. Həmçinin, Məmmədov bankın davamlı artım və inkişafında və Azərbaycan bazarında genişlənməsində dəstəyi, müxtəlif şirkətlərin prezidentləri ilə əlaqələrin qurulması, önəmli qərarların qəbul edilməsində xüsusi iştirakı ilə layihənin inkişafına əvəzolunmaz töhfə vermiş və verəcəkdir.

 İctimai fəaliyyəti 
2009-cu ilin aprel ayından 2015-ci ilə qədər Azərbaycan Respublikası Milli Məclisinin Qərarına əsasən, İctimai Televiziya və Radio Yayımları Şirkəti Yayım Şurasının üzvü seçilmişdir."Azərbaycan" qəzeti, 15 aprel 2009-cu il, № 79Azərbaycan Respublikası Milli Məclisin Məlumatı 2 fevral-14 aprel 2009-cu il, № 1

 Mükafatları 
6 fevral 2014-cü ildə Azərbaycan Respublikası Prezidenti İlham Əliyevin fərmanı ilə "Tərəqqi" medalı ilə təltif edilmişdir.

 Ailə vəziyyəti 
Namiq Məmmədov ailəlidir, 2 övladı var.

 Elmi əsərləri 
 Мамедов Н. М., "Развитие информационного законодательства Азербайджанской Республики". Информационное право: Актуальные проблемы теории и практики. Сборник докладов научно-практической конференции. Москва, МГЮА. 3 апреля 2015 г. Стр. 60–62.
 Мамедов Н. М., "Об открытости деятельности государственных органов". Информационное право: Актуальные проблемы теории и практики. Сборник докладов Международной научно-практической конференции. Москва, МГЮА. 7 апреля 2016 г. Стр. 68–72.
 Мамедов Н. М., "Развитие електронного правительства в Азербайджанской Республике". Стратегия национального развития и задачи юридической науки. Сборник докладов. Москва, МГЮА. 2016 г. Стр. 56–58.

 İstinadlar 

 Xarici keçidlər 



Kateqoriya:Pəmbək mahalında doğulanlar
Kateqoriya:Azərbaycan Dövlət İqtisad Universitetinin məzunları
Kateqoriya:Bakı Dövlət Universitetinin məzunları
Kateqoriya:Azərbaycan iş adamları
Kateqoriya:Azərbaycan hüquqşünasları